הסעיף מדבר על מספר עבירות בנשק, לרבות החזקת נשק שלא כדין, הובלה ונשיאה של נשק שלא כדין, סחר בנשק שלא כדין, וכדומה. סיווג העבירה חשוב מאוד, שכן בחלק מהעבירות (כגון החזקת נשק) יוגש כתב אישום לבית משפט השלום (שבאופן עקרוני רשאי לדון בעירות שעונשן עד 7 שנות מאסר) והתיק יהיה בטיפול התביעה המשטרתית, ובחלק מהעבירות (כגון נשיאה והובלת נשק שהעונש בגינן הוא 10 שנים) יוגש כתב האישום לבית המשפט המחוזי והתיק יהיה בטיפול פרקליטות המחוז.